**PÁLYÁZATI FELHÍVÁS**

Gyál Város Önkormányzatának Képviselő-testülete pályázatot hirdet a **Gyáli Bóbita Bölcsőde (intézményvezető) magasabb vezetői állásának betöltésére.**

A közalkalmazotti jogviszony időtartama: határozatlan idejű közalkalmazotti jogviszony, **újonnan létesített közalkalmazotti jogviszony esetén 4 hónap próbaidő kikötésével**.

A foglalkoztatás jellege: teljes munkaidő

A vezetői megbízás időtartama: **2020. április 1-től 2025. március 31-ig**

A munkavégzés helye: 2360 Gyál, Klapka u. 7.

A munkakörbe tartozó, illetve a vezetői megbízással járó lényeges feladatok:

A bölcsődevezető felelős a gyermekek ellátásának megszervezéséért, az intézmény működéséért, a személyi, tárgyi és anyagi feltételek biztosításáért és a szakszerű irányításáért. Felelős a Gyáli Bóbita Bölcsőde szakszerű és törvényes működésének biztosításáért.

Feladata:

* az intézmény alapító okiratában foglalt tevékenységek magas szakmai színvonalon történő ellátásának biztosítása,
* az intézmény felelős vezetése, irányítása,
* a jogszabályokban meghatározottak szerinti szakszerű működés, magas színvonalú szakmai munka biztosítása, szervezése, ellenőrzése,
* a jogszabályok és a fenntartó által előírt szabályzatok, tervek, szakmai programok aktualizálása, végrehajtása,
* az intézmény működését érintő pályázati lehetőségek figyelése, közreműködés pályázatok készítésében.

Illetmény és juttatások:

Az illetmény megállapítására és a juttatásokra *a közalkalmazottak jogállásáról szóló* 1992. évi XXXIII. törvény (a továbbiakban: Kjt.), valamint az e törvénynek *a szociális valamint gyermekjóléti és gyermekvédelmi ágazatban történő végrehajtásáról szóló* 257/2000 (XII.26.) Korm. rendelet (a továbbiakban: Kjtvhr.) rendelkezései, valamint a *pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló* 326/2013. (VIII.30.) Korm. rendelet (a továbbiakban: Ép.r.) (39/J §) az irányadóak. A magasabb vezetői pótlék összege a pótlékalap 200 %-a.

Pályázati feltételek:

* a 15/1998. (IV.30.) NM rendelet 2. sz. mellékletének I. rész I/2. B) pontjában meghatározott felsőfokú végzettség,
* a 257/2000. (XII.26.) Kr. 3. § (3) bekezdés alapján legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat,
* büntetlen előélet, ne álljon a foglalkozás gyakorlásától eltiltás hatálya alatt,
* magyar állampolgárság,
* vagyonnyilatkozat tételi eljárás lefolytatása,
* magasabb vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

A pályázat elbírálásánál előnyt jelent:

* hasonló területen szerzett 3-5 év vezetői tapasztalat
* jó szervező, kommunikációs és kapcsolatteremtő-képesség

A pályázat benyújtásának határideje:

* a Kormányzati személyügyi igazgatási feladatokat ellátó szerv internetes oldalán való megjelenéstől számított 30. nap

A pályázat elbírálásának határideje:

* a pályázati határidő lejártát követő 60 napon belül

A pályázat elbírálásának módja, rendje:

* a pályázatok a hatályos jogszabályokban meghatározott szervezetek részére átadásra kerülnek véleményezésre, majd a kiírásnak megfelelő pályázókat a kinevezési jogkör gyakorlója által létrehozott bizottság (Szociális és Egészségügyi Bizottság) személyesen meghallgatja, ezt követően a Képviselő-testület dönt, a Kjtvhr. alapján.

A pályázat részeként benyújtandó iratok, igazolások:

* részletes szakmai életrajz,
* intézmény vezetésére vonatkozó vezetői program, a szakmai helyzetelemzésre épülő fejlesztési elképzelésekkel,
* a szükséges végzettséget és a képesítést igazoló okiratok másolata, a személyes meghallgatások során az eredeti okiratok bemutatása mellett,
* közalkalmazotti jogviszony létesítéséhez 90 napnál nem régebbi hatósági erkölcsi bizonyítvány,
* a pályázó nyilatkozata arról, hogy a pályázati anyagot az eljárásban résztvevők megismerhetik,
* a pályázó nyilatkozata arról, hogy „a gyermekek védelméről és a gyámügyi igazgatásról” szóló 1997. évi XXXI. törvény 15. § (8) bekezdésében meghatározott kizáró ok vele szemben nem áll fenn,
* a pályázó nyilatkozata arról, hogy hozzájárul-e a pályázat nyilvános ülésen történő bizottsági és képviselő-testületi tárgyalásához,
* nyilatkozat arról, hogy nem áll cselekvőképességet kizáró vagy korlátozó gondnokság alatt.

A pályázatot „Bóbita Bölcsőde magasabb vezetői pályázat” jeligével *zárt borítékban* (1 eredeti és 2 másolati példányban) kell leadni Gyál Város Polgármesteri Hivatal Jogi és Intézményfelügyeleti Irodáján (2360 Gyál, Kőrösi út 112-114. I. em. 121. szoba.).